Ego Hugo, dux Burgundię, notum et ratum haberi volo quod laudavi et concessi fratribus Longivadi pasturas de Loysme, quę sunt de casamento meo. Dedi etiam eis in elemosinam omnes pasturas quę de casamento meo sunt, ubicumque eas nunc possident et acquirere poterunt ultra Ulsam, a parte Longivadi, ita quod pecora eorum non transibunt chiminum versus Ulsam, quod vadit a Vilete versus Vullanas. Siquidem pecora ipsorum infra predictas pasturas dampnum fecerint, memorati fratres solum dampnum sine emendatione alia restaurabunt. Hanc elemosinam laudaverunt filii mei Odo et Alexander. Actum anno ab incarnatione Domini M°C° nonagesimo.